《马上望西山》
清代·董潮

谷口远烟微，苍然起寒色。不知尘士中，有此翠欲滴。

回峰断归云，半岭积余日。钟遥寺不分，雪浅径微出。

望眼极空明，新妆殊姽婳。征途逼岁新，游子倦行役。

对此融心神，庶几慰躅踯。欲携九节筇，线路通双屐。

手揽碧芙蓉，凌虚送归翼。怅望渺灵源，马蹄去安极。

作者简介：（1729—1764）清江苏武进人，后移居浙江海盐，字晓沧，号东亭。乾隆二十八年进士。授庶吉士。读书负志节，为诗激昂，与诸名士结社联吟，有“嘉禾八子”之称。兼善书画，工骈体文。有《东亭集》。